Diari Oficial de la Generalitat Valenciana


Sumari del DOGV 3825, del 30-08-2000 (2000/7064)

Edicte de l'Institut Valencià de la Joventut, pel qual es fa saber al senyor Andrés Gilaber Ortiz que li han sigut revocades les ajudes concedides per Resolució de 5 d'agost de 1999, del director general de l'Institut Valencià de la Joventut, en relació amb l'Ordre de 17 de desembre de 1998, per la qual es convocaven ajudes per a la posada en marxa de projectes empresarials promoguts per joves i per a equipament d'empreses creades per joves.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3825

Data del DOGV
:   30-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7064


Organisme emissor
:   Institut Valencià de la Joventut

Tipus de document
:   Edicte

Edicte de l'Institut Valencià de la Joventut, pel qual es fa saber al senyor Andrés Gilaber Ortiz que li han sigut revocades les ajudes concedides per Resolució de 5 d'agost de 1999, del director general de l'Institut Valencià de la Joventut, en relació amb l'Ordre de 17 de desembre de 1998, per la qual es convocaven ajudes per a la posada en marxa de projectes empresarials promoguts per joves i per a equipament d'empreses creades per joves. [2000/X7064]
  
Davant de la impossibilitat d'efectuar la notificació directament a la persona interessada ?cosa que s'ha intentat sense cap efecte?, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i a l'efecte que preveu el dit article, es procedeix a realitzar la notificació següent a la persona que tot seguit s'indica:
  
Senyor Andrés Gilaber Ortiz, domiciliat a Benidorm, carrer de La Palma número 48.
  
«Resolució de 17 de juliol de 2000, del director general de l'Institut Valencià de la Joventut, per la qual es revoquen les ajudes concedides al senyor Andrés Gilaber Ortiz, per Resolució de 5 d'agost de 1999, del director general de l'Institut Valencià de la Joventut.
  
Primer
  
Per Ordre de 17 de desembre de 1998, de la Conselleria de Cultura, Educació i Ciència, es va convocar concurs públic per a la concessió d'ajudes per a la posada en marxa de projectes empresarials promoguts per joves i per a equipament d'empreses creades per joves (DOGV núm. 3.423, de 29 de gener).
  
Segon
  
Tramitat el corresponent procediment, per Resolució del director general de l'Institut Valencià de la Joventut, es va acordar concedir al senyor Andrés Gilaber Ortiz ajudes per l'import total de noranta-cinc mil set-centes vuitanta-nou pessetes (95.789 PTA). Cosa que es va notificar a la persona interessada de conformitat amb el que disposa l'article 58 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, modificada per Llei 4/1999, de 13 de gener (d'ara endavant LRJ-PAC), recordant-li la necessitat que en el termini de 15 dies presentara la documentació justificativa que es relaciona en les bases setena i vuitena de l'Ordre de 17 de desembre de 1998 i advertint-li que en cas contrari procediria l'anul·lació del dret al cobrament de les ajudes concedides, a l'empara del que estableixen les esmentades bases reguladores de la convocatòria.
  
Tercer
  
La base setena de l'Ordre de 17 de desembre de 1998, de la Conselleria de Cultura, Educació i Ciència, estableix: «Són obligacions dels beneficiaris: realitzar l'activitat o adoptar el comportament que fonamenta la concessió de la subvenció; acreditar davant de l'Institut Valencià de la Joventut la realització de l'activitat i el compliment dels requisits i condicions que determinen la concessió o el gaudi de l'ajuda...».
  
D'altra banda, la base vuitena disposa: «El pagament d'aquestes ajudes s'efectuarà en una sola vegada, després de la justificació del seu ús, per a la qual cosa els beneficiaris hauran de presentar la documentació següent:
  
Comptes anuals (balanç, compte de pèrdues i guanys, i la memòria).
  
Original o fotocòpia confrontada de les factures o justificants de les despeses efectuades, per l'import del projecte presentat.
  
La justificació s'haurà de realitzar en el termini de 15 dies hàbils des de l'endemà de la notificació de la concessió de l'ajuda. Les ajudes no pagades per falta de justificació s'anul·laran a partir d'aqueixa data i els beneficiaris en perdran el dret al cobrament...».
  
Quart
  
Com que l'interessat no va presentar cap documentació, se li va concedir termini d'audiència, d'acord amb el que disposa l'article 84 de la LRJ-PAC, perquè en el termini de deu dies pogués al·legar tot allò que considerara pertinent als seus interessos. Cosa que se li va notificar en forma, sense que hi presentara cap al·legació.
  
En virtut del que s'ha exposat, i atenent el que disposa la base setena de l'Ordre de 17 de desembre de 1998, de la Conselleria de Cultura, Educació i Ciència, i fent ús de les atribucions que em confereix l'article 7 de la Llei de la Generalitat Valenciana 4/1989, de 26 de juny, sobre l'Institut Valencià de la Joventut, resolc:
  
Revocar les ajudes concedides al senyor Andrés Gilaber Ortiz per a la posada en marxa de projectes empresarials promoguts per joves i per a equipament d'empreses creades per joves i, en conseqüència, anul·lar-les.
  
Contra aquesta resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua notificació, o bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació. Tot això d'acord amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna».
  
Cosa que se li notifica als efectes oportuns.